Rėkiantys guminukai

Rėkiantys guminukai (brit. 'rėkiantys guminukai vaikeliai'; amer. ir kanad.  'riaumojantys guminukai meškučiai') – mokyklinis klasėje rodomas demonstracinis bandymas. Jo variantai yra demonstruojami viso pasaulio mokyklose. Šiuo bandymu siekiama sudominti moksleivius pamokose ir svečius mokyklų renginiuose, įdomiai pateikti mokyklinės chemijos žinias.

Bandymas parodo energijos kiekį, esantį saldainyje guminuke vaikelyje ar guminuke meškutyjeLubbock Christian University: Can a Gummy Bear Scream?. 

Kalio chloratas, stiprus  oksidatorius, sparčiai oksiduoja cukrų, esantį saldainyje, dėl to jis užsiliepsnoja, sukeldamas „rėkimo“ garsą, nes sparčiai besiplečiančios dujos veržiasi lauk iš mėgintuvėlio. Reakcijos metu galima užuosti cukrinės vatos kvapą.

Kitos medžiagos, turinčios angliavandenilių arba angliavandenių, įmestos į išlydytą kalio chloratą, duoda panašius rezultatus.

Reakcija
Mėgintuvėlyje kalio chloratas (KClO3) yra išlydomas, tuomet į mėgintuvėlį įdedamas guminukas. 

Įkaitintas kalio chloratas skyla į kalio chloridą ir deguonį:
2 KClO3 → 2 KCl + 3 O2
Tuomet sacharozė (C12H22O11), esanti gumniuke, reaguoja su išsiskyrusiu deguonimi:
C12H22O11 + 12 O2 → 12 CO2 + 11 H2O 

Nuorodos

Kategorija:Chemijos mokymas